User:Susmitha18/sandbox

மலேசியாவில் சிங்கப்பூர் பிரிட்டிஷ் அரசாங்கம், சிங்கப்பூருக்குச் சுயாட்சி வழங்குவதில் சில தயக்கங்கள் காட்டியது. சிங்கப்பூர் சிறிய நாடாக இருப்பதால், அது தன்னிச்சையாக இயங்க முடியாது எனக் கருதியது. மேலும், மலேயா கூட்டரசுடன் இணைவதால் சிங்கப்பூர் வலுவடையும் எனப் பிரிட்டிஷ் அரசாங்கம் கருதியது. சிங்கப்பூர் சுதந்திரமடைய இது பெரும் தடையாக இருந்தது. இக்கருத்தையே பெரும்பாலான ‘மக்கள் செயல் கட்சி’ தலைவர்களும் கொண்டிருந்தனர். அவர்களுள் முக்கியமானவர்கள் அப்பொதைய மக்கள் செயல் கட்சித் தலைவர் திரு லீ குவான் இயூ, Dr கோ கெங் சுவி, Dr டோ சின் சாய், Dr ராசரத்தினம் போன்றோர் ஆவர். இணைப்பால் சிங்கப்பூருக்குப் பல நன்மைகள் கிடைக்கும் என இவர்கள் எண்ணினர். மலேயாவின் சுதந்திரத்திற்குப் பிறகு மலேயா பல புதிய வரிகளைச் சிங்கப்பூர் பொருட்களுக்கு அறிமுகப்படுத்தியது. இதனால் வர்த்தகம் மெதுவடைந்தது. இந்தத் தேக்கநிலை மாறி இரு நாட்டு வாணிபம்  மேம்படும்  எனத்  தலைவர்கள் கருதினர். மேலும், புதிய வேலை வாய்ப்புச் சந்தை உருவாகும் என நம்பினர். ஒரு வலுவான பொருளாதாரம் கட்டமைக்கப்படும் எனத் திடமாக நம்பினர். இதற்கு மாற்றுக் கருத்துகொண்ட சில தலைவர்களால் மக்கள் செயல் கட்சி இரண்டாகப் பிரிந்தது. இந்த தலைவர்கள் மலேயாவுடனான சிங்கப்பூரின் இணைப்பிற்கு எதிர்ப்புத் தெரிவித்தனர். இவர்கள், இணைப்பால் சிங்கப்பூர் மக்களுக்குச் சம உரிமை கிடைக்காது என்றும், மலயா சிங்கப்பூரின் மீது ஆதிக்கம் செலுத்தும் எனவும் கருதினர். கருத்து வேறுபாடுகள் அதிகரிக்கவே இவர்கள் பிஏபி (PAP) யிலிருந்து பிரிந்து 13 ஆகஸ்டில் 1961 ஆம் ஆண்டு “பரிசான் சோசியலிச “ (Barisan Socialis) உருவாக்கப்பட்டது. இதன் தலைவராக டாக்டர் சியோ சௌ (Dr.Seow Chow) வும் பொதுச் செயலாளராக லிம் சிம் சான் (Lim Sim chan )னும் தேர்ந்தெடுக்கபட்டனர். இணைப்பு: மலேயா, சிங்கப்பூர் இணைப்பை எதிர்த்தும் ஆதரித்தும் இரு கட்சிகளும் பல மாநாடுகளை நடத்தினர். மக்களின் ஆதரவைப் பெற பல பிரச்சாரக் கூட்டங்களை நாடு முழுவதும் முழு  வீச்சில் நடத்தினர். செப்டம்பர் 1962 ஆம் ஆண்டில் மக்களிடம் ஒரு வாக்கெடுப்பு நடத்தப்பட்டது. இணைப்பு வேண்டுமா? வேண்டாமா?என்ற விவாதத்திற்கு ஒரு முற்றுப்புள்ளி வைக்கப்பட்டது. சிங்கப்பூர் மலேயா இணைப்பிற்குப் பெரும்பாலோர் ஆதரித்து வாக்களித்திருந்தனர். எனவே, 1963 இல் செப் 16 இல் சிங்கப்பூர் மலேசியா கூட்டரசில் காலடி எடுத்து வைத்தது. சிங்கப்பூர் மலேயா இணைப்புச் சில விதிமுறைகளைக் கொண்டிருந்தது.,

விதிமுறைகள்: •	சிங்கப்பூர் – தன் மாநிலத் தேர்தலை நடத்திக்கொள்ளலாம். •	சிங்கப்பூரின் கல்வி மற்றும் தொழிலாளர் மீதுள்ள உரிமை காக்கப்படும். •	சிங்கப்பூர் ஆயுதப்படை, வெளியுறவுக் கொள்கை, சட்டம் போன்றவற்றில் மத்திய அரசாங்கம் கட்டுப்படுத்தலாம். •	சிங்கப்பூர் குடிமக்கள் – மலேசியா பிரஜைகளாக நடத்தப்படுவர். முரண்: இணைப்பிற்குப் பிறகு எதிர்பார்த்த சூழல் நிலவவில்லை. அசாதாரண சூழல் ஏற்பட்டது. மிக முக்கியமாக •	பொதுவான சந்தை உருவாக்கம் ஏற்படுத்தப்படவில்லை. •	மலேசிய மத்திய அரசாங்கம், சிங்கப்பூரின் பெரும் வாணிபப் போட்டியை எதிர்கொள்ள வேண்டும் என எண்ணிப் பொதுச் சந்தை முறையைத் தாமதப்படுத்தியது. •	மத்திய – மாநில அரசாங்கங்களுக்குள் பல அரசியல் வேறுபாடுகளும் கருத்துகளும் தோன்றின. •	மத்திய அரசாங்கம் (UMNO) யுஎம்என்ஓ கட்சி,  எம் சி ஏ (MCA) கட்சி, எம்ஐசி (MIC) கட்சி என முறையே மலாய், சீனம் மற்றும் இந்திய மக்களைப் பிரதிநிதித்துக் கூட்டணி அரசாகச் செயல்பட்டது. ஆனால், சிங்கப்பூர் மாநில அரசாங்கமோ சமுதாயத்தின் அனைத்து மக்களையும் உள்ளடக்கிய ஒரே முகமாக “பிஏபி” செயல்பட்டது. •	மலாய் மக்களுக்கு முன்னுரிமை வழங்கப்பட்டது. கல்வி, தொழில், அரசாங்க வேலை வாய்ப்புகளுக்குக் குறிப்பிட்ட எண்ணிக்கையில் இட ஒதுக்கீடு தரப்பட்டது. பிரிவு: இத்தகைய வேறுபாடுகளால் மத்திய – மாநில அரசாங்க உறவில் விரிசல் ஏற்பட்டது. நட்புணர்வு பாதிப்படைந்தது. கி. பி 1965 ஆம் ஆண்டு ஆகஸ்டு 9 -ல் மலேசிய பிரதமர் திரு துங்கு அப்துல் ரகுமான் பிரிவினைத் தீர்வை அறிவித்தார். இதனைத் தொடர்ந்து சிங்கப்பூர் பிரதமர் திரு லீ குவான் இயூ அவர்கள், இனி சிங்கப்பூர் மலேசியாவின் ஒரு நாடாகத் தொடராது என அதிகாரப்பூர்வமாக அறிவித்தார். இதைத் தொடர்ந்து சிங்கப்பூர் தன்னாட்சி கொண்ட சுதந்திர நாடானது. இணைப்பிற்கு ஆதரவு அளித்த மக்களுக்குத் தான் ஏமாற்றம் அளித்துவிட்டதாக அப்போதைய பிரதமர் திரு லீ குவான் இயூ அவர்கள் மனம் வருந்தினார். சுதந்திரம் அடைந்த சிங்கப்பூர் யாரும் எதிர்பாராத வகையில் கடந்த ஐம்பதாண்டுகளில் திரு லீகுவான் இயூ அவர்களால் நல்ல வளர்ச்சி கண்டுள்ளது.

காளிமுத்து சுஸ்மிதா, உயர்நிலை மூன்று விரைவுநிலை, யுவான் சிங் உயர்நிலைப் பள்ளி. KALIMUTHU SUSMITHA SECONDARY THREE EXPRESS YUAN CHING SECONDARY SCHOOL.

(இந்தக் கட்டுரை எழுதுவதற்குத் தேவையான குறிப்புகளை விக்கிபீடிய இணையத்தளத்திலும் கூகுள் இணையத்திலும் எடுத்தேன்.)